पॉप स्टार के लाखों फॉलोअर्स, ब्रिटिश कंपनियों के जरिए किए घपले; अब जेल
उज्बेकिस्तान की राजकुमारी गुलनारा करिमोव के पास 2 हजार करोड़ रुपए से ज्यादा की संपत्ति पाई गई है। एक नई रिपोर्ट इस बात का खुलासा हुआ है।
उज्बेकिस्तान की राजकुमारी गुलनारा करिमोव के पास 2 हजार करोड़ रुपए से ज्यादा की संपत्ति पाई गई है। एक नई रिपोर्ट में इस बात का खुलासा हुआ है। राजकुमारी अभी भ्रष्टाचार के आरोप में जेल की सजा काट रही हैं।
फ्रीडम फॉर यूरेशिया ने 'हू इनेबल्ड द उज्बेक प्रिंसेज' नाम से एक रिपोर्ट आज यानी मंगलवार 14 मार्च को जारी की। इसमें यह खुलासा हुआ है कि उज्बेकिस्तान के राष्ट्रपति रहे इस्लाम करिमोव की बड़ी बेटी गुलनारा करिमोव ने किस तरह से लंदन से लेकर हांगकांग तक करीब 2000 करोड़ रुपए (24 करोड़ अमेरिकी डॉलर) की संपत्ति अर्जित की।
खबर से जुड़े इस पोल में राय देते जाइए
ब्रिटेन, अमेरिका, हांगकांग में अरबों की संपत्ति रखने वाली पॉप स्टार
BBC ने रिपोर्ट के हवाले से बताया कि उज्बेक की पेरिस हिल्टन और पॉप स्टार के तौर पर मशहूर गुलनारा ने रिश्वत और भ्रष्टाचार के जरिए हासिल किए फंड से कई घर और एक जेट विमान खरीदने के लिए ब्रिटिश कंपनियों का इस्तेमाल किया। रिपोर्ट में ब्रिटिश कंपनियों पर भी भ्रष्टाचार में शामिल होने के आरोप हैं।
रिपोर्ट में करिमोव की संपत्ति को लेकर लंदन की एकाउंटिंग फर्म और ब्रिटिश वर्जिन आइसलैंड्स की भूमिका पर नए सवाल और संदेह जाहिर किए गए हैं।
यह रिपोर्ट लंदन और उसके आस-पास की पांच संपत्तियों पर फोकस है जिनकी कीमत करीब 500 करोड़ रुपए है। इस रिपोर्ट में ऐसी कंपनियों पर जुर्माना और सजा तक देने की सिफारिश की गई है। जिन्होंने गैरकानूनी तरीके से इतनी बड़ी संपत्ति खरीदने में करिमोव की मदद की।
इतना ही नहीं गुलनारा करिमोव को लेकर अमेरिका में भी कई तरह के धोखाधड़ी के आरोप लग चुके हैं।
आखिर कौन हैं गुलनारा करिमोव
अगर आपने गुलनारा करिमोव के बारे में कभी नहीं सुना था, तो यहां बता दें कि लगभग 2005 के आस-पास गुलनारा करिमोव गोगूशा (Googoosha) पॉप स्टार के तौर पर उज्बेकिस्तान में मशहूर हो चुकी थीं।
1989 से लेकर 2016 तक इस्लाम करिमोव ने उज्बेकिस्तान पर राष्ट्रपति बनकर राज किया। उन्हें उज्बेकिस्तान का तानाशाह भी कहा जाता है। इन्हीं की बड़ी बेटी गुलनारा करिमोव फर्स्ट लेडी पॉप स्टार के तौर पर जानी जाने लगीं।
2016 में पिता इस्लाम करिमोव के निधन से 2 साल पहले, 41 साल की गुलनारा को पब्लिक फंड के गलत इस्तेमाल को लेकर आजीवन सजा (14 साल) के तौर पर घर में नजरबंद कर दिया गया। लेकिन इसके तीन साल बाद मार्च 2019 में घर में नजरबंदी के नियम तोड़ने की वजह से जेल भेज दिया गया। वह तभी से जेल में बंद हैं।
कई और राष्ट्रपतियों की संतानों ने भी किया भ्रष्टाचार
एक राष्ट्रपति की संतान के तौर पर करप्शन से संपत्ति जुटाने वाली अकेली गुलनारा ही नहीं हैं। मिस्र के पूर्व राष्ट्रपति हुस्नी मुबारक के बेटे अला (Alaa) और गमाल मुबारक ने भी पब्लिक फंड के गलत इस्तेमाल और स्टॉक मार्केट में इनसाइडर ट्रेडिंग के जरिए अरबों रुपए की धोखाधड़ी की। उनको इसकी वजह से 2015 तक जेल की हवा खानी पड़ी। यूरोपीय यूनियन ने दोनों पर 2021 तक प्रतिबंध लगाया हुआ था।
यूक्रेन में राष्ट्रपति रहे विक्टर यानूकोविच के बेटे एलेक्जेंडर पर सीधे तौर पर भ्रष्टाचार के आरोप तो नहीं लगे, लेकिन सरकारी धन के दुरुपयोग के आरोप उन पर भी लग चुके हैं।